فوتبول عذره تورکیه کوپاسیندا یاریم فینال مرحله‌سی‌نین ایلک اویون‌لاری کئچیریلیب.
ایلک اویون گونونده "قالاتاسارای" سفرده "آک حیصار"لا قارشیلاشیب. اویوندا حسابی میدان صاحب‌لری آچسا دا، قالان دقیقه‌لرده ایکی گل ووران ایستانبول تمثیلچی‌سی عزمکار غلبه‌یه سئوینیب.
یاریم فینالین دیگر گؤروشونده "بشیکتاش" "فنرباخچا" ایله اوز-اوزه گلیب. بیر نئچه گون اؤنجه بو تیملر آراسیندا سوپر لیگ چرچیوه‌سینده کئچیریلن اویوندا "فنرباخچا" حسابی آچسا دا، قالان دقیقه‌لرده 3 گل ووران "بشیکتاش" غلبه قازانمیشدی. کوبوک قارشیلاشماسیندا ایسه حسابی میدان صاحب‌لری آچیب‌لار. لاکین جمعی 3 دقیقه سونرا قوناق‌لار بوراخیلان توپون اوزینی چیخیب‌لار. ایلک یاری‌نین سون‌لاریندا "فنرباخچا"نین هئیتینده آلپر پوتوک ایکینجی ساری کارت ایله جزا‌لانا‌راق، میدان‌دان قووولوب. بونا باخمایا‌راق، فاصیله عرفه‌سینده قوناق تیم حسابدا اؤنه ده کئچیب.
ایکینجی یاری‌نین اولینده "بشیکتاش"ین هیتینده ریکاردو کوارسما بیرباشا قیرمیزی کارت ایله میدان‌دان قووولوب. 76-جی دقیقه‌ده ایسه "فنرباخچا"نین قاپیچی‌سی وولکان دمیرل ایکینجی ساری کارتینی آلا‌راق، تیمی‌نین 9 نفرله قالماسینا سبب اولوب. بون‌دان ماکسیموم یارارلانان "قارا قارتال‌لار" 82-ده حسابا تارازلیق گتیریب‌لر.
یاریم فینالین جاواب قارشیلاشما‌لاری آوریلین 17-ده کئچیریله‌جک.
تورکیه کوپاسی
یاریم فینالین ایلک اویون‌لاری
27  فوریه
آک حیصار – قالاتاسارای 2:1
1 مارت
بشیکتاش – فنرباخچا 2:2
